cyanic-selkie/wikianc huggingface dataset:
Oppenheimer (2023)
Handlingsreferat
Oppenheimer møter også biolog og tidligere kommunist Katherine Puening, som han senere gifter seg med. General Leslie Groves henvender seg til Oppenheimer, og ber om hans engasjement i utviklingen av atombomben, kjent som Manhattanprosjektet, men først etter at Oppenheimer har forsikret om at han ikke har noen sympatier for kommunismen. Oppenheimer setter snart sammen et team av forskere for å lage atombomben og gjennomfører tester i Los Alamos, New Mexico. Han håper at dette kan redde verden, til tross for hans bekymringer om de potensielle globale konsekvensene. Det skal spesielt ha vært nazistene, og deres antisemittisme, som skal ha drevet den jødiske Oppenheimer.
Men når Tyskland overgir seg under andre verdenskrig, begynner noen av prosjektets forskere å stille spørsmål ved atombombens betydning. Prosjektet fortsetter imidlertid uansett, og Trinityprøvesprengningen finner sted i juli 1945. Testen viser seg snart å være vellykket, og USAs president Harry S. Truman tar beslutningen om å slippe atombomber over Hiroshima og Nagasaki i Japan. Men de enorme ødeleggelsen forårsaket av disse bombingene blir møtt med avsky fra Oppenheimer. Men Truman misliker Oppenheimers følelsesmessige tilstand, og oppfatter dette som en svakhet. På et tidspunkt diskuterer Oppenheimer og den anerkjente fysikeren Albert Einstein de vidtrekkende implikasjonene av atomvåpen, og den store kunnskapsbyrden de bærer.
I de påfølgende årene blir Oppenheimer en ivrig talsmann mot videre kjernefysisk utvikling, spesielt opprettelsen av hydrogenbomben. Men Oppenheimers holdninger blir imidlertid ansett som problematiske under det vanskelige klimaet under den kalde krigen med Sovjetunionen. Lewis Strauss, medlem av den amerikanske Atomic Energy Commission bærer også et personlig nag til Oppenheimer, og ønsker å fjerne Oppenheimer fra all hans politiske innflytelse. Oppenheimers sikkerhetsgodkjenning blir deretter tilbakekalt, og hans tidligere bånd til kommunismen fører til at hans innflytelse synker dramatisk. I sine senere år mottar Oppenheimer Enrico Fermi-prisen fra daværende visepresident Lyndon B. Johnson, som en gest for politisk rehabilitering av Oppenheimer.
DIXANADU
DIXANADU er den japanske gruppa Moi dix Mois' fjerde album, og ble utgitt den 28. april 2007. Den japanske førsteutgaven kom med en bonusplakat.
Det finnes også en dobbel europeisk vinylutgave i begrenset opplag. «Lamentfull Miss» ble utgitt på singel med to ekstra sanger og instrumentalversjoner av alle tre sporene; denne er bonus-CD i den europeiske CD-utgaven.
Ludo (TV-serie)
Ludo er en dansk TV-serie for barn som ble sendt på Danmarks Radio i.
Serien handler om en helt allminnelig dansk families sommerhusferie.
Natalija Kočergina
Natalija Kočergina (født 17. april 1985) er en litauisk skiskytter.
Hun representerte Litauen under Vinter-OL 2018 i Pyeongchang, hvor hun ble nummer 30 på normaldistansen.
Tenet
Tenet (originaltittel: Tenet) er en film fra 2020, regissert av Christopher Nolan.
Handling
Hovedpersonen er en CIA-agent, som skal få være med på et oppdrag ved opera-huset i Kiev. Teamet hans får tak i en gjenstand, men CIA-agenten blir tatt til fange - og torturert av leiesoldater før han forsøker å begå selvmord. Men en stund senere våkner hovedpersonen, og oppdager at gjenstanden de skulle få tak i har gått tapt. Pillen han tok for å begå selvmord var falsk, designet som en test.
Igaporã
Igaporã er en kommune i delstaten Bahia i nordøstregionen av Brasil.
Jan Christian Jørgensen
Jan Christian Jørgensen (født 12. juni 1949) er en norsk forfatter og økonomisjef i Posten Norge.
Jørgensen debuterte i 1999 med kriminalromanen For riket er ditt, den første i en planlagt serie med førstebetjent Jack Dam ved Asker og Bærum politikammer i hovedrollen.
Khürelbaatarijn Khasj-Erdene
Han er trener på National University of Mongolia i Ulan Bator, og deltok også i 400 meter og 800 meter i det nasjonale mesterskapet i Mongolia.
Ksenija Dudkina
Ksenija Pavlovna Dudkina, russisk Ксения Павловна Дудкина (født 25. februar 1995) er en russisk turner som spesialiserer seg i rytmisk gymnastikk. Hun representerte landet sitt under Sommer-OL 2012 i London, der hun tok gull i mangekamp lag.
Peetu Piiroinen
Peetu Ilari Piiroinen (født 15. februar 1988 i Hyvinge, Nyland) er en finsk snøbrettkjører.
Han ble mester i TTR-mester for 2008-2009 ved Burton US Open i Vermont. I 2007/2008-sesongen ble han rangert som den tredje beste utøveren i verden. Han tok sølv for Finland under Vinter-OL 2010 i øvelsen halfpipe. Han gikk til topps i slopestylekonkurransen The Arctic Challenge i Wyllerløypa 7. mars 2010. Dermed sikret han seg TTR-mesterskapet også i 2009-10.
Wesensteen
Wesensteen er en norsk humorserie med Rolv Wesenlund og Harald Heide-Steen jr. som gikk på NRK1 fra 1998 og 1999. Kjersti Holmen og Knut Lystad hadde mindre roller i serien. Serien var basert på samme konsept som britiske Smith & Jones. Bak serien stod John Andreassen, Stein Monn-Iversen og Per Selstrøm. Programmet gikk på lørdager.
Peetu Piiroinen
Piiroinen har en sponsoravtale med Burton Snowboards. Andre sponsorer er Battery og 015 Boards & Lifestyle.
Wesensteen
Serien ble dårlig mottatt av TV-kritikerne, men hadde høye seertall. Premieren av første sesong ble sett av 1,08 millioner, mens sesongen som helhet hadde et snitt på rundt en million seere. Premieren av sesong to ble sett av 889 000. Seertallene for andre sesong var jevnt over dårligere enn i første. Enkelte av sendingene var på under 700 000.
Begrepet Wesensteen
Begrepet «Wesensteen» var forøvrig betegnelsen som ble brukt på denne komikerduoen. De ble kjent under dette navnet gjennom forskjellige TV-serier på NRK på slutten av 1960-årene. De har i tillegg til TV-serier gitt ut LP-plater med sketsjer. Blant duoens mest kjente sketsjer er «Supperådet», «Hos tannlegen», «Dodraugen» og «Doble fustasjopphengsforkoplinger.» Alle disse sketsjene ble vist i «Og takk for det»-serien i 1969.
Peetu Piiroinen
Petja Piiroinen er en yngre bror av Peetu Piiroinen. Petja Piiroinen konkurrerer også på snøbrett.
Lena Häcki
Lena Häcki (født 1. juli 1995) er en sveitsisk skiskytter.
Hun representerte Sveits under Vinter-OL 2018 i Pyeongchang, hvor hun ble nummer 34 på normaldistansen.
Ischyrolamprina
Ischyrolamprina er en slekt av biller som tilhører familiegruppen bladbiller (Chrysomelidae).
Utbredelse
Slekten er utbredt i Sør-Amerika (Brasil Peru, Bolivia).
Forbundsdagsvalget i Tyskland 2009
Forbundsdagsvalget i Tyskland 2009, dvs. valget til den 17. tyske Forbundsdagen, ble gjennomført den 27. september 2009. Mens de to folkepartiene CDU og SPD fikk det dårligste valgresultatet på 60 år, endte de tre «småpartiene» FDP, Linke og Grüne opp med over 10 % oppslutning og tidenes beste resultat.
Valget medførte at Angela Merkel (CDU) kunne fortsette som forbundskansler. Det konservative CDU brøt samarbeidet om storkoalisjonen med det sosialdemokratiske SPD og gikk i en ny koalisjon med det liberale FDP.
Kanslerkandidater
I tysk politikk er det ikke vanlig at andre partier enn de to «folkepartiene» (i betydningen partier som ikke representerer særinteressene til snevre samfunnsgrupper), det kristelig-demokratiske CDU/CSU («unionen») på den ene siden, og det sosialdemokratiske SPD på den andre, kunngjør at de har en kanslerkandidat, siden de er de eneste partiene med reell sjanse til å få sin kandidat valgt til kansler. Det ligger ikke noe formelt i kandidatbegrepet, siden selve valget er et parlamentsvalg, men mye av den offentlige diskusjonen rundt et valg vil naturlig nok fokusere på hvem som vil danne regjering.
Angela Merkel (CDU/CSU)
Sittende kansler og CDU-leder Angela Merkel var CDU og CSUs kanslerkandidat.
Merkel er utdannet fysiker og ble aktiv i politikk under den demokratiske revolusjonen i DDR i 1989. Hun satt i Helmut Kohls regjering på 1990-tallet, og ble valgt til Tysklands første kvinnelige kansler i 2005, som sjef for en koalisjonsregjering bestående av både CDU/CSU og SPD.
Frank-Walter Steinmeier (SPD)
I forkant av dette var også partileder Kurt Beck og finansminister Peer Steinbrück nevnt av mange som aktuelle kandidater. Da valget falt på Steinmeier trakk Beck seg som partileder, på grunn av sin fallende popularitet. Steinmeier overtok midlertidig vervet som partileder.
Steinmeier er utdannet jurist og var i mange år en nær medarbeider av Gerhard Schröder, først i delstatspolitikken i Niedersachsen og siden som sjef for Kanzleramt i Schröders rødgrønne regjering. Han ble utenriksminister i Angela Merkels regjering i 2005, og ble i tillegg visekansler i 2007. Steinmeier regnes som en pragmatisk sosialdemokrat, og var en viktig arkitekt bak den rødgrønne regjeringens reformpolitikk. Han oppfattes også som en ganske teknokratisk politiker, og har ikke selv vært folkevalgt, men er bredt respektert, ikke bare i eget parti, som utenriksminister.
Konsekvenser
I perioden 2005–2009 hadde de konservative (CDU/CSU) og sosialdemokratene (SPD) regjert sammen i en storkoalisjon. Bakgrunnen for at storkoalisjonen kom i stand var at partiet Die Linke, som ingen andre partier i Forbundsdagen ønsker å samarbeide med, havnet i vippeposisjon, slik at det verken til høyre eller venstre for midten var mulig å danne en regjeringskoalisjon på tradisjonelt vis.
CDU/CSUs foretrukne samarbeidspartner før valget var det liberale partiet, FDP. Etter deres tradisjonelle partifarger sort (CDU/CSU) og gul (FDP) kalles dette en sort-gul koalisjon. Disse hadde på føderalt nivå sist regjert sammen da Helmut Kohl var kansler 1982–1998.
Delstatene
Tabellen viser avrundete andeler av partilistene fordelt på delstater, med det sterkeste partiet i fet skrift. Ved valget stemmer velgerne både på partier og personer. Det er partivalget som avgjør styrkeforholdet i Forbundsdagen.
Roseordenen (Bulgaria)
Roseordenen (bulgarsk: Орден на розата) er en bulgarsk orden innstiftet 4. august 1966 til belønning av utenlandske kvinners fortjenstfulle innsats for Bulgaria og for vennskapelige bilaterale forbindelser. I Folkerepublikken Bulgarias ordensvesen rangerte Roseordenen sammen med 9. september 1944-ordenen på nivå tre. Da Bulgaria i 1990 endret styresett og innførte flerpartidemokrati og markedsøkonomi ble ordenen etter hvert avskaffet ved nyordning av landets ordensvesen.
Inndeling
Roseordenen har to klasser:
Insignier
Roseordenen er en kjedeorden med et ordenstegn som har en rødemaljert medaljong med en naturalistisk roseknopp på stilk i gull. Medaljongen er flankert av strålegrupper, alt enten i gull eller sølv avhengig av klasse. Ordenstegnet er opphengt i et kjede med 44 ledd med rosemotiv, i gull eller sølv avhengig av klasse.
Tildeling
Roseordenen ble tildelt i diplomatisk sammenheng, som ved statsbesøk. Ordenen ble kun tildelt kvinner. Den første tildeling fant sted i 1968. Tildeling fortsatte en tid etter 1990, sammen med andre ordener tiltenkt utlendinger. Etter at loven om ordener og medaljer fra 2003 ble vedtatt holdt tildeling av Roseordenen opp.
Carlstens festning
Bygging av festningen
Under byggingen ble festningen brukt som fengsel der fangene ble brukt som arbeidskraft til byggingen. Å bli dømt til «marstrandsarbeide» ble regnet som den strengeste straffen i svensk lov, til og med strengere enn dødsstraff. For å få mat og drikke måtte de innsatte tjene opp penger etter hvor mye de hadde jobbet. Ble en arbeider syk og ikke kunne jobbe fikk han heller ikke mat. Opptil 20 fanger kunne dele samme rom. Det tok 202 år fra byggingen startet til festningen ble regnet som ferdig bygget.
Etter at Marstrand ble svensk etter freden i Roskilde i 1658 bestemte den svenske kongen Carl X Gustav at det skulle bygges flere mindre forsvarsverk rundt øyene. General og bygningsingeniør Johan Wärneschöld fikk oppgaven å bygge en mindre befestning på toppen av Marstrandsøya. Han bygde en firkantet borggård av stein med et firkantet tårn ved den ene veggen.
Fregner
Fregner er et arvelig anlegg som har med hudens pigmentinnhold å gjøre. De skyldes opphopninger av pigmenter i overhuden. Fregner vil aldri mistes permanent, men har en tendens til å bli svakere / usynlige om vinteren, særlig i land som Norge, der eksponering til sollys varierer mellom sommer- og vinterhalvåret. De som har arveanlegg for fregner får ofte flere ved eksponering til sollys. Dette gjelder spesielt om sommeren. For å unngå at fregner blir mørkere bør man bruke høy solfaktor når man utsettes for mye sollys.
Fregner er ikke skadelige eller assosiert med kreft. De kan være et (ønsket eller uønsket) fremtredende ansiktstrekk, og menneskers holdninger til sine egne fregner varierer sterkt. Har man mye uønskede fregner kan disse skjules med sterke kremer. Før man gjør dette, bør en hudlege konsulteres. Svært mørke fregner kan fjernes med kjemiske midler og laserbehandling.
Papuana biroi
Papuana biroi er en bille som hører til underfamilien hornbiller (Dynastinae) i familien skarabider (Scarabaeidae).
Utseende
En middelsstor (ca. 20 millimeter), nokså bred, mørkt rødbrun hornbille. Hannen har et kort horn i pannen, pronotum er tvert avbrutt foran. Dekkvingene har kraftige punktrader. Hunnen mangler hornet i pannen, man har et par lave knøler, pronotum er rundet.
Utbredelse
Arten lever på Ny-Guinea og Admiralitetsøyene.
GSI Helmholtzzentrum für Schwerionenforschung
GSI Helmholtzzentrum für Schwerionenforschung (Helmholtz-senter for forskning på tunge ioner) i Wixhausen, Darmstadt i Tyskland er et forskningsinstitutt grunnlagt i 1969 som  (GSI).
Christel Guillaume
Christel Guillaume (født 6. oktober 1927 som Christel Boom i Berlin, død 20. mars 2004 samme sted) var en Stasiagent og spion for DDR.
GSI Helmholtzzentrum für Schwerionenforschung
Instituttet er kjent blant annet for å ha oppdaget seks grunnstoffer: meitnerium (1982), hassium (1984), darmstadtium (1994), roentgenium (1994), bohrium (1996), og copernicium (1996). I tillegg til grunnforskning driver instituttet anvendt medisinsk forskning.
Christel Guillaume
Liv og virke
I 1974 ble hun og hennes mann avslørt og arrestert den 24. april. Året etter ble hun dømt for landsforræderi til åtte års fengsel.
GSI Helmholtzzentrum für Schwerionenforschung
Instituttets eldste og viktigste verktøy er den lineære partikkelakseleratoren Universal linear accelerator (UNILAC) som kan akselerere ioner til 20 % av lyshastigheten. I 1990 fikk instituttet tilført synkrotronen SIS18, som kan akselerere ioner til 90% av lyshastigheten, og lagringsringen ESR.
Christel Guillaume
Liv og virke
Ekteparet Guillaume ble sendt tilbake til DDR i 1981 som del av en agentutveksling. I DDR ble de æret som «fredsbudbringere». Christel Guillaume mottok Karl-Marx-ordenen, og ble utnevnt til oberstløytnant i Stasi.
Hun ble skilt fra mannen 16. desember 1981, og bodde siden tilbaketrukket i Hohen Neuendorf ved Berlin, i et hus bygget og sikret spesielt for henne.
Hun døde 20. mars 2004 i Berlin av en hjertelidelse.
Mechistocerus
Mechistocerus er en slekt av snutebiller (Curculionidae) som lever på busker og trær. De er små, korte og høyr hvelvede, og kroppen er dekket av skjell i ulike farger, noen av disse er som oftest oppstående og hårlignende og gir billene et "bustete" utseende. Snuten er lang, men den holdes vanligvis bakoverbøyd slik at den ikke er synlig ovenfra. Navnet Cryptorhynchus betyr "skjult snute".
Utseende
Små (gjerne 2 – 6 mm), korte, høyt hvelvede biller, gjerne brunlige og matte med mønster dannet av lyse skjell. Kroppen er vanligvis helt dekket av skjell, noen av dem gjerne oppstående og hårlignende. Hodet er temmelig lite, fasettøynene er forholdsvis store og flate. Snuten er middels lang og tynn og holdes vanligvis bakoverbøyd slik at den ikke er synlig ovenfra. Den kan foldes inn i en fure mellom framhoftene som ender i en kopplignende grop på mellombrystet (mesosternum). Antennene er festet rundt midten av snuten. Brystskjoldet (pronotum) er bredere enn langt, men tydelig smalere enn dekkvingene. Sidene er avrundede. Det har ofte markerte knøler på sidene. Dekkvingene er ovale hos de fleste, men parallellsidige hos noen av de større artene. De har mer eller mindre markerte skuldre og ofte rekker av oppstående skjell. Beina er kraftige og forholdsvis lange, lårene er vanligvis utannede, men kan ha en tann på undersiden. Leggene (tibiae) ender i en krok (uncus). Føttene er nokså korte og kan foldes tilbake mot leggen.
Levevis
Tresnutebillene lever på ulike slags busker og trær, der de voksne billene gjerne gnager på bladene. De er sjelden spesielt tallrike og er ikke regnet som skadedyr.
Utbredelse
Slekten er utbredt i Afrika.
CSI: Cyber
CSI: Cyber er en amerikansk krimserie som gikk på CBS fra 2015 til 2016. Den ble skapt av Anthony E. Zuiker, Carol Mendelsohn og Ann Donahue og er en spin-off av CSI: Crime Scene Investigation.
Hovedrollene er fylt av Patricia Arquette, James Van Der Beek, Peter MacNicol, Shad Moss, Charley Koontz og Hayley Kiyoko. Serien omhandler en gruppe ved Federal Bureau of Investigation som etterforsker datakriminalitet og andre internettrelaterte lovbrudd.
Åpningstemaet er «I Can See for Miles» av The Who.
NRK Filmpolitiet ga serien terningkast 1.
Serien ble nedlagt i 2016 på grunn av lave seertall.
Andrew Osagie
Andrew Osagie (født 19. februar 1988 i Harlow) er en engelsk mellomdistanseløper. Han er britisk mester på 800 meter (2011), og har også sort belte i karate.
Resultater som junior
Osagie deltok i U23-EM 2009 i Kaunas og ble slått ut i innledningsheatet. Samme år ble han engelsk U23-mester på 800 meter.
Resultater som senior
Han ble britisk mester på 800 meter i 2011. Innendørs har han gull fra det britiske mesterskapet i 2010 og sølv i 2011.
Både i VM i friidrett innendørs 2010 og Samveldelekene 2010 ble han slått ut i semifinalen. Bedre gikk det i EM i friidrett innendørs 2011, der han kom på 4.-plass med tiden 1:48,50. Han nådde semifinalen igjen i VM i friidrett 2011 i Daegu, men fikk 13. beste tid, og nådde ikke finalen.
I VM i friidrett innendørs 2012 i Istanbul fikk han bronse på 800 meter, bak hhv. Mohammed Aman og Jakub Holuša. Tiden hans i finalen var 1:48,92.
Igrapiúna
Igrapiúna er en kommune i delstaten Bahia i nordøstregionen av Brasil.
The Crystals
The Crystals var en amerikansk vokaljentegruppe som ble startet i Brooklyn, New York, USA i 1961. Av gruppen mest kjente hits er «Da Doo Ron Ron» og «Then He Kissed Me» som begge ble produsert av Phil Spector.
De neste singlene «Uptown» og «Oh, Yeah, Maybe, Baby» hadde også gode salgstall. Dolores LaLa Brooks erstattet etter dette Merna Girard som var gravid. Spector satt på rettighetene til navnet The Crystals og spilte inn noen plater med sangeren Darlene Love og ga dette ut under navnet the Crystals. Blant disse innspillingene var singelen «He's a Rebel» som gikk til topps på Billboard-listen og ble i USA gruppens største hit.
Etter dette spilte den opprinnelige gruppen inn sangene «Da Doo Ron Ron» og «Then He Kissed Me» som ble store suksesser. På dette tidspunktet forlot Mary Thomas gruppen. Det var imidlertid spenninger overfor Spector som hadde brukt gruppenavnet uten dem. Spector konsentrerte seg da om andre prosjekt, blant andre The Ronettes. Crystals ble oppløst i 1966 etter å ha gitt ut noen singler som ikke nådde de store salgstall. I 1971 hadde gruppen en gjenforening og har siden opptrådt sammen i forskjellige sammensetninger ved ulike anledninger.
InvestEU
InvestEU også kjent som Junckerfondet, er et fond for investeringer i EU, etablert for perioden 2021 til 2027. Det var opprinnelig en del av Junker-kommisjonens plan for mindre foretak. InvestEU blir delvis administrert av Den europeiske investeringsbank. Fondet er en etterfølger av Europeisk fond for strategiske investeringer (EFSI) som fungerte fra 2015 til 2021.
Regjeringen Støre fremsatte i 2023 forslag for Stortinget om at Norge skulle tiltre InvestEU.
Mexico by internasjonale lufthavn
Terminal 2
Følgende selskaper flyr til og fra terminal 2:
Innenriks Pir A:
Internasjonal Pir B:
Sings Salvadore Poe
Sings Salvadore Poe er et album av den svenske sangerinnen Lisa Ekdahl, gitt ut i 2001. Salvadore Poe er mannen til Lisa Ekdahl. Musikken på albumet er en blanding av latin jazz og bossa nova.
Det finnes flere utgivelser av albumet, noen med bonus sanger. De er alle gitt ut av BMG International Records.
Sporliste
Alle sangene er skrevet av Salvadore Poe.
Jussi Nuorela
Landslagskarriere
Nuorela har spilt 20 landskamper for Finland. Hans første landskamp var i en vennskapskamp mot Qatar 25. januar 1994.
Ve Skerries
Ve Skerries (norrønt: Vestan sker, «Vestskjærene») er en liten gruppe lave skjær som ligger 4,8 km nordvest for Papa Stour på vestkysten av den skotske øygruppen Shetland. De definerer den sørvestlige ytterkrets for bukta St Magnus Bay.
Øya har landingplass for helikopter nær fyrtårnet. Fyrtårnet ble bygd i 1979 og er 11 meter høyt.
Skjærene
Skjærene er:
Skipsforlis
På grunn av den lave vanndybden rundt skjærene, og uforutsigbare havstrømmer, er Ve Skerries beryktet som en fare for passerende skip. Mange skip har i årenes løp forliste på skjærene. Det første dokumenterte skjedde i 1602. To norske skip gikk også på grunn med katastrofale følger: 3. januar 1892 forliste barakken «Nor» fra Arendal og hvor hele mannskapet på 8 omkom. Den 9. mai 1909 forliste briggen SV «Illeri» fra Sandefjord, men ingen omkom.
Fyrtårn
Det moderne fyret på vestsiden av Ormal ble reist etter forliset av skipet «Elinor Viking». Det erstattet en opplyst bøye som ble satt på plass etter tapet av skipet «Ben Doran» i 1977. Det ble også satt på plass for å betjene økningen i skipsfart forårsaket av byggingen av oljeterminalen Sullom Voe.
Fyret er bygget av ingeniør R.J. MacKay, og tent første gang den 27. september 1979. Tårnet er forankret med 18 stålstenger som er festet mellom 3,0–4,9 m inn i skjærgården nedenfor. Den ble bygget for å tåle krefter fra havet på opptil 2 britisk tonn per kvadratfot (22 t/m2) ved basen, og 0,5 britisk tonn per kvadratfot (5,5 t/2) på toppen. Til tross for den avsidesliggende beliggenheten tok byggingen bare fire måneder ved hjelp av helikoptre, mens bruk av konvensjonelle teknikker ville ha forlenget byggingen med noen år. Bruken av etteroppspent betong i fyrtårnets konstruksjon var det første eksemplet på teknikkens bruk i Skottland. I 2020 ble fyret nominert til å bli en verneverdig bygning i kategori B.
Musikkåret 1700
Fødsler
Johann Sebastian Bachs Leipzig-kantater ||align=center|64 ||align=center| ||
Dødsfall
maskin-designer og poet ||align=center|ca. 63 ||align=center| ||
Valentina Matvijenko
Valentina Ivanovna Matvijenko (russisk: Валентина Ивановна Матвиенко) (født 7. april 1949) er en russisk politiker som i 2003 ble valgt til guvernør i St. Petersburg.
Valentina Matvijenko ble født i Sjepetivka i Ukraina og er utdannet ved det kjemisk-farmasøytiske institutt i Leningrad (1972) og ved det vitenskapelige akademi tilhørende sentralkomiteen i Sovjetunionens kommunistiske parti (1985). I 1991 gjennomgikk hun kurser ved Utenriksdepartementets diplomatiske akademi.
Fra 1972 arbeidet Matvijenko i ungdomsorganisasjonen Komsomol. I perioden 1984-1986 var hun førstesekretær for kommunistpartiet i bydelen Krasnogvard, og fra 1986 viseformann i eksekutivkomiteen for det lokale sovjetet.
I 1989 ble Matvijenko valgt som deputert til den første folkekongressen i Sovjetunionen. Fra 1991 var hun i diplomatisk tjeneste, både i Samveldet av uavhengige stater, innen Den russiske føderasjon, på Malta og i Hellas. I perioden 1998-2003 arbeidet hun med sosiale spørsmål for den russiske regjeringen. Den 5. oktober 2003 ble Valentina Matvijenko valgt til guvernør i St. Petersburg.
Snøstorm
En snøstorm er et kraftig vinteruvær med lave temperaturer, kraftig vind og kraftig snøfall. De oppstår ofte når et høytrykksystem i form av en høytrykksrygg vekselvirker med et lavtrykk. Dette fører til adveksjon av luft fra høytrykket og inn i lavtrykket. Styrkeforholdet mellom de to trykksystemene (trykkgradientkraften) avgjør hvor kraftig vinden mellom systemene vil bli. Uttrykket blir ofte misbrukt av media for å skildre store vinteruvær med både svak og kraftig vind, og ofte er ikke disse uværene innenfor kriteriene som er opprettet av lokale værbyrå eller styreorgan.
Definisjon
I Norge finnes det ikke en definisjon av ordet snøstorm, og verken Meteorologisk institutt eller Storm Weather Center bruker uttrykket. Dette kommer av at det er vanskelig å komme frem til en enhetlig definisjon siden folk på forskjellige kanter av landet har forskjellig oppfatting av hva som regnes som en snøstorm. Det som folk vil kalle en snøstorm i Oslo kan være noe helt annet enn det folk vil kalle en snøstorm i fjellet eller i Nord-Norge.
I Nord-Amerika har man derimot definisjoner på snøstorm, men her er de også mye mer plaget av denne typen uvær enn i Norge. Snøstormer oppstår oftest i det nordøstlige USA og langs kysten av Canada, men også her finnes det flere forskjellige definisjoner. I hovedsak må været oppfylle flere vilkår for å kunne kalles en snøstorm: Det må være nedsatt sikt til omtrent 400 m, man må ha nedbør som snø eller hagl, og ha vind på minst stiv kuling (mer enn 14 m/s) i minst 3 sammenhengende timer.
En annen definisjon blir brukt i indre områder av Canada der en snøstorm må ha vind på minst liten kuling (mer enn 12 m/s), ha snøfall eller snøfokk, sikt mindre enn 1 km, en vindavkjølingseffekt lavere enn −25°C, og alle disse kriteriene må vare minst 3 timer eller mer.
Når alle disse vilkårene fremdeles er til stede etter at det har sluttet å snø, kaller man det en «bakkesnøstorm».
En ekstrem form for snøstorm blir på engelsk kalt «whiteout» der nedvinder sammen med snøfall blir så kraftig at man ikke kan skille bakken fra luften. Folk kan raskt miste retningssans, og det er en svært farlig for flytrafikk som kan ha store problemer med å navigere frem til flyplassen, i tillegg til at store mengder is kan samle seg på vingene.
Klimatologi
Selv om begrepet ikke brukes i Norge, kan det oppstå snøstormlignende tilstander i landet, særlig i forbindelse med polare lavtrykk. Ellers oppstår som regel kraftige snøstormer i forbindelse med polare sykloner, og nordøstlige områder av Nord-Amerika er et yndet område for slike uvær. Her møtes ofte svært kald luft fra de indre områdene av Canada varmere luft fra Golfstrømmen.
Grinchen
Grinchen er en eventyrfilm for barn fra 2000 med Jim Carrey i hovedrollen. Den handler om den klassiske amerikanske fortellingen om et grønt monster (Grinchen) som forsøker å ødelegge julen for alle.
Handling
Alle innbyggerne i Whoville (norsk: Hvemvik) elsker julen. Det eneste unntaket er Grinchen, en folkevond og uhyggelig grønn skapning, som hater både julefeiringen og alle innbyggerne i Whoville. Innbyggerne liker ikke Grinchen på grunn av hans mange skadelige og skumle påfunn mot dem. Seks år gamle Cindy Lou Who mener at folk er alt for opptatt av forbruk, julegaver og fest, isteden for å bruke tid sammen med familie og gode venner. En dag sniker Grinchen seg inn på postkontoret, og Cindy oppdager ham. Senere oppdager hun hans tragiske fortid.
Cindy får vite at Grinchen ankom Whoville som baby, og ble adoptert av to eldre søstre. Da han var åtte år gammel forelsket han seg i Martha May Whovier, en av de peneste jentene på skolen, som gjengjeldte følelsene hans. Men en gutt som het Augustus May Who ble sjalu da han så at Martha var venn med Grinchen, og begynte å mobbe ham. Den julen laget Grinchen en engel som han ville gi Martha i julegave. Men fordi Augustus hadde gjort narr av at han hadde skjegg, forsøkte Grinchen å barbere seg. I stedet kuttet han seg stygt i ansiktet. Da han møtte opp på skolen dagen etter, ble han ertet av alle, også av lærerne. Den eneste som ikke gjorde narr av ham var Martha. Til slutt mistet han besinnelsen og skrek ut at han hatet julen. Deretter strøk han i vei til toppen av Mount Crumpit (Crumpit-fjellet), der han har bodd siden.
Mange år etter denne hendelsen er Augustus May Who ordfører i Whoville. Cindy klatrer opp til Mount Crumpit for å invitere Grinchen til julefeiringen. Først vil han ikke, men så ombestemmer han seg da det slår ham at dette kan være en mulighet både til å treffe Martha igjen og til å hevne seg på Augustus. Grinchen deltar i flere arrangementer, og har det gøy. Men Augustus May Who dukker opp og ødelegger det hele ved å gi Grinchen en barbermaskin som julegave, noe som minner ham om ydmykelsen han opplevde som ung. Deretter entrer Augustus scenen og frir til Martha under alles påsyn. Han gir henne en stor, glorete forlovelsesring og en ny bil i forlovelsesgave. Dette får Grinchen til å bryte ut i en tirade av anklager mot byens innbyggere; han sier at i Whoville dreier julen seg bare om gaver som de snart kommer til å kaste i søpla, som så vil bli dumpet ved Mount Crumpit, rett ved hans eget hjem. Med barbermaskinen sin glattbarberer han hodet til Augustus, så brenner han ned juletreet med en improvisert flammekaster. Etter å ha rast rundt i Whoville og ødelagt alt som har kommet i hans vei, drar han hjem til Mount Crumpit.
Etter alt dette har Grinchen fått nok av både Whoville og julefeiringen deres. Han bestemmer seg for å ødelegge hele julen ved å stjele alle pakkene, julepynten og julematen mens innbyggerne sover. Han kler seg ut som julenissen, og hunden Max kler han ut som reinsdyr. Så drar han ned til Whoville, og det første huset han lister seg inn i, er Cindys hus. Hun oppdager ham i det han er i ferd med å stjele juletreet, og han finner på en løgn for å slippe unna henne. Deretter går han fra hus til hus og stapper alt av gaver, pynt og julemat i en stor sekk, før han klatrer tilbake til toppen av Mount Crumpit. Planen hans er å dytte hele sekken utfor fjellsiden slik at alt innholdet vil bli ødelagt.
Når innbyggerne i Whoville våkner neste morgen, da julefeiringen skal begynne for alvor, blir de sjokkert over at alle spor av julen er borte. Ordfører Augustus May Who sier at det er Cindys skyld; fordi det var hun som inviterte Grinchen til byen, er det hun som er ansvarlig for at julen er ødelagt. Men faren hennes, postmannen Lou Lou Who, som er en mann som alltid har et lyst sinn, forsvarer Cindy. Han forteller May Who og alle de andre det Cindy lenge har forsøkt å forklare dem - at julen burde handle om å ha det hyggelig med familie og venner, ikke bare om dyre gaver og flott dekorasjon. Innbyggerne er enige med Lou, og begynner å synge byens egen julesang.
Før Grinchen rekker å kaste alle de stjålne gavene og julepynten ned fjellsiden, hører han sangen fra alle innbyggerne nede i Whoville. Han skjønner at han ikke har klart å sette en stopper for julefeiringen deres. Så slår det ham plutselig hva julen egentlig handler om, og hjertet hans blir brått tre størrelser større. Samtidig begynner sleden med sekken full av gaver å gli utover kanten av stupet, sammen med Cindy, som hadde kommet for å tilbringe julen sammen med ham. Med en kraftanstrengelse klarer Grinchen å løfte den fulle sleden vekk fra stupet, og så bærer han Cindy i sikkerhet. Sammen kjører de ned hele fjellsiden for å returnere alle tingene til innbyggerne i Whoville.
Grinchen ber alle innbyggerne i Whoville om unnskyldning for det han har gjort, og overgir seg selv til politiet. De godtar unnskyldningen hans, og politiet nekter å etterkomme Augustus May Whos krav om at de skal bruke pepperspray på Grinchen og arrestere ham. Martha avviser May Whos ekteskapstilbud, og gir ham forlovelsesringen tilbake. Hun sier at hjertet hennes tilhører Grinchen. Etterpå blir Grinchen med på den store julefesten i Whoville, synger sanger, og inviterer alle sammen til middag og fest hjemme hos ham på fjelltoppen.
I Norge
I Norge er filmen blitt utgitt på VHS, DVD, Blu-Ray, digitalt kjøp, leie og streaming.
Kun VHS, noen digitale kjøp- og leiesteder og streamingtjenester (som Viaplay) har filmen med norsk tale. DVD og Blu-Ray-versjonene har kun norsk tekst.
Frosta flyplass
Frosta flyplass er en flyplass som ligger på Frosta i Frosta kommune i Trøndelag. Flyplassen ligger ca. 2 km sørvest for Frosta kirke.
Alina Makarenko
Alina Makarenko (russisk: Алина Андреевна Макаренко; født 14. januar 1995) er en russisk turner som spesialiserer seg i rytmisk gymnastikk. Hun representerte landet sitt under Sommer-OL 2012 i London, der hun tok gull i mangekamp lag.
Fylkesvei 2920
Fylkesvei 2920  går mellom Ullsåk og Engebretgarden i Hemsedal. Veiens lengde er 18,4 km.
Frem til 2019 hadde veien betegnelsen fylkesvei 231.
Kommuner og knutepunkter
.
Iguaí
Iguaí er en kommune i delstaten Bahia i nordøstregionen av Brasil.
Sprint-NM på skøyter junior 1987
Sprint-NM på skøyter junior 1987 ble avholdt 31. januar, 1. og 2. februar 1987 på Prestberget idrettsanlegg, Sand i Nord-Odal. Tekniske arrangører var Sand Idrettsforening og Kongsvinger Idrettslag.
Juniornorgesmestere i sprint ble Heidi Skjeggestad, IF Fram for damene. Johann Olav Koss, Strømmen IF for herrer yngre junior og Roger Strøm, IF Fram for herrer eldre junior.
Fylkesvei 7740
Fylkesvei 7740 går mellom Borkenes i Kvæfjord og Ervika i Harstad kommune. Ved kommunegrensa passerer veien Nupen, som er berømt for sin utsikt mot midnattssola.
Frem til 2019 hadde veien betegnelsen fylkesvei 1 (Troms).
Kine Bjerk Nøttveit
Kine Bjerk Nøttveit (født 8. desember  1986) er en norsk tidligere fotballspiller. Hun spilte i forsvar for Klepp IL fra 2003 til 2012. Hun har tidligere spilt for Austrått. Kine Bjerk Nøttveit har spilt 20 landskamper for aldersbestemte lag. Hun spilte 146 kamper og scoret elleve mål for Klepp i serie og cup. Da det nye stadionet åpnet på Klepp den 7. oktober 2007 scoret hun vinnermålet mot Kolbotn.
Monacos Grand Prix 1959
Monaco Grand Prix 1959 var det første av ni løp i Formel 1-sesongen 1959. Det ble arrangert på Circuit de Monaco i Monaco den 10. mai 1959.
Klassifisering
Noter:
Lisa Ekdahl
Biografi
Ekdahl vokste opp i Mariefred med to søstre og sin pappa, som var kjerrnefysiker, og mamma, som var førskolelærer. Hennes foreldre og tre andre stockholmsfamilier hadde av miljømessige hensyn i 70-talls-ånd dratt vekk fra storbyen for å flytta ut på landet sammen, der man gjorde mange ting sammen. Ekdahl forteller med varme om sin oppvekst, der hun fra barndomen av har fått med seg følelsen at "allt er mulig".
Under gymnasietiden sin gikk hun på musikklinjen i Södertälje. 19 februari 1987 presenterte hun og nabogutten Claes Blomström duoens egen låt. "Radioapparaten" i Café Norrköping.
Da hun var 18 år flyttet hun till Stockholm der hun i 1990 begynte å synge med Peter Nordahls jazztrio og etter det medvirket hun på ett album med Toni Holgersson. På 1990-tallet produserte hun to engelskspråklige album sammen med Peter Nordahl Trio, When Did You Leave Heaven (1997) og Back to Earth (1998).
Musikkarriere
Lisa Ekdahl fikk etter hvert en platekontrakt med EMI. Hennes debutalbum, Lisa Ekdahl, fra 1994, som blant annet inneholdt hitlåten «Vem vet», ble en stor salgssuksess og ble belønnet med tre Grammiser og Rockbjörnen. Ekdahl sjunger pop og jazz både på svensk og engelsk. Med sin kombinasjon av svensk visetradisjon og latino-jazz har Ekdahl funnet en personlig ogegen stil i svensk populærmusikk, som blant annet har blitt beskrevet som "egensindig, skjør og følsom".
Angie Malone
Angie Malone (født 27. mai 1965 i Glasgow) er en skotsk rullestolcurlingspiller. Hun representerer klubben The Peak.
Hun har deltatt i seks VM, noe som har resultert i to gull, en sølv og en bronse. I 2005 vant hun også det åpne tsjekkiske mesterskapet i Praha (Czech Open). Nasjonalt har hun vært med og vinne British open fire å på rad fra 2003 til 2006. I 2006 og 2008 ble hun også skotsk mester.
Lisa Ekdahl
Musikkarriere
Lisa Ekdahl er venn med Lars Winnerbäck som har hjulpet henne med produsere to album, (Olyckssyster og Pärlor av glas). Hon har også sunget med Winnerbäck i noen av hans sanger. Hun opptrådte også sammen med ham i to låtar på konsert-DVD:n Live i Linköping, et opptak fra en av de tv ekstrainnsatte konsertene i Linköping år 2003.
Angie Malone
Storbritannia er representert samlet i OL og Paralympics, og Skottland stiller derfor ikke eget lag. Malone spilte i Paralympics i 2006 ener for Storbritannia, og fikk der sølv. Ved Paralympiske vinterleker 2014 var hun reserve, og det britiske laget fikk her bronse.
Lisa Ekdahl
Musikkarriere
Etter å ha bodd i New York bestemte Lisa Ekdahl seg for at hun ville spille inn et engelsk album, det første på ni år. Da hun kom tilbake til Sverige igjen, stengte hun seg derfor inne i sitt hjemmestudio i Stockholm og spelade in de nio egenhändigt skrivna sångerna på albumet Give Me That Slow Knowing Smile, som i Sverige släpptes den 8 april 2009. Under skivkontrakt med franska Sony Music lanserades albumet i hela 14 länder, och på våren og sommeren samma år gjennomførte hu også en europeisk turné som ble avsluttet med en konsert på Cirkus i Stockholm, den 16. desember 2009.
Angie Malone
Malone ble i 2017 utnevnt til medlem (MBE) av Order of the British Empire.
Lisa Ekdahl
Musikkarriere
Sju spor på albumet er produsert av Mathias Blomdahl og tvo spor av Tobias Fröberg. Studiolegendaren Ronny Lahti har mikset opptakene på Atlantis i Stockholm og albumet gjestes av blant annnet Ane Brun, Teitur, Vanna Rosenberg og Keren Ann.
År 2016 var Lisa Ekdahl en av deltagerne i TV4:s program Så mycket bättre. Samme år kom EP:n Famna jorden.
Familie
Ekdahl har en sønn, Milton (født 1994), sammen med bluessangeren Bill Öhrström. Hun har tidligere vært gift med Salvadore Poe (Paul DiBartolo) (1999–2005), tidigere gitarist i det amerikanske 1990-tals sleazerockbandet Spread Eagle. Hun bor nå (2017) på Södermalm i Stockholm sammen med musikern Mathias Blomdahl og en datter født 2012.
Baiba Bendika
Baiba Bendika (født 27. juni 1991) er en latvisk skiskytter.
Hun konkurrerer også i langrenn, og fikk sølv på 10 km fri teknikk under det latviske mesterskapet i langrenn i 2018.
Under EM i skiskyting 2021 vant hun sprinten. Hun representerer Latvia under Ski-VM 2021 i Oberstdorf, hvor vant kvalifiseringen i fri teknikk, som de lavest rangerte utøverne måtte gjennom. Hun ble dermed kvalifisert for 10 km fri teknikk senere i mesterskapet.
Papuana szentivanyi
Papuana szentivanyi er en bille som hører til underfamilien hornbiller (Dynastinae) i familien skarabider (Scarabaeidae).
Utseende
En middelsstor (ca. 20 millimeter), nokså bred, blankt brunsvart hornbille. Dekkvingene har kraftige punktrader. Hunnen mangler horn i pannen, man har et par lave knøler, pronotum er rundet.
Levevis
Larvene lever i jorda der de spiser råtnende plantemateriale. De voksne billene kan gjøre en del skade, særlig på taro, men også på andre rotfrukter som søtpoteter, ved at de ganger ganger i røttene. I tillegg til selve gnagskadene forårsaker der dermed også betydelige råteskader. Dette er et stort problem siden taro er en svært viktig avling i de aktuelle områdene.
Ludvig II av Württemberg
Ludvig II (født ca. 1137, død 1181) var greve av Württemberg fra 1158 til 1181.
Han ble gift med Willibirg (1142–1179), datter av Hartmann III, greve av Kirchenberg.
Long Island Iced Tea
Long Island Iced Tea er en cocktail laget av spritsortene vodka, gin, tequila, rom og triple-sec, samt gjerne cola og en sourmiks.
Blandingsforholdet er ofte like deler vodka, gin, rom, tequila, triple-sec, og 1,5 deler sourmiks, og til slutt heller man oppi cola.
Alexandrine Bjerge
Alexandrine Bjerge er en fjellkjende i Kronprins Christian Land på østsiden av Danmark Fjord i det østlige Nordgrønland.
Fjellkjeden ble under Danmarkekspedisjonen i 1906–08 oppkalt etter Alexandrine av Mecklenburg-Schwerin, gift med kronprins Christian (X) av Danmark.
Olga Poltoranina
Olga Poltoranina (født 27. februar 1987) er en kasakhstansk skiskytter.
Hun representerte Kasakhstan under Vinter-OL 2018 i Pyeongchang, hvor hun ble nummer 46 på normaldistansen.
I november 2018 ble hun suspendert på grunn av mistanke om doping.
Fylkesvei 2918
Fylkesvei 2918  går mellom Robru i Gol og Båste i Hemsedal.
THe BAcksliders
THe BAcksliders er et rockeband fra Dallas, Texas.
Bandet ble stiftet mot slutten av 2005, og gav ut sitt første album med samme navn som bandet i mars 2006, samt en 7"-utgivelse i desember samme år, en DVD, "Live at The Double Wide" i mai 2007, og albumet "You're Welcome" den 3. juni i 2008. 7"eren, DVD-en og innspillingen "You're Welcome" består av Kim Pendleton som vokalist, Chris Bonner som gitarist, Nolan Theis (Deep Blue Something, Five Times August på bass og Taylor Young (Young Hear Attack, Polyphonic Spree) på trommer. Albumet THe BAcksliders har samme oppstilling, men med Nathan Adamson på trommer. You're Welcome ble produsert av Jeff halbert (St. Vincent, The Lemurs).
THe BAcksliders vant "beste blues"-prisen fra Dallas Observer i 2007. Jason Bonner ble bassist i februar 2008. Den 22. juli 2008 vant THe BAcksliders "Beste Hard Rock"-prisen under de 20. årlige Dallas Observer Music Awards. Bandet spilte under den første årlige Dia De Los Toadies den 31. august 2008, sammen med band som The Toadies, Dove Hunter og Tejas Brothers. THe BAcksliders gav ut albumet "Thank You" til gratis nedlasting på hjemmesiden deres i juli 2009.
DVD-er
"Live at The Double Wide"
Cratogaster
Cratogaster er en slekt av billene i delgruppen (underfamilien) Pterostichinae i familiegruppen løpebiller.
Utseende
Middelsstore, avlange, blankt svarte løpebiller. Hodet er bredere enn langt, rundet, met små, utstående fasettøyne, middels kraftige kjever og antenner som er litt lengre enn hode + pronotum. Pronotum er stort og rundet, med en lengdegrop på hver side ved roten. Dekkvingene er litt rundede med skarpe punktstriper.
Utbredelse
Slekten er utbredt i Australia.
Pelops
Pelops (gresk:Πέλοψ, fra pelios («mørk») og ops («ansikt», «øye»)) var i gresk mytologi sønn av Tantalos og Dione. Han var av frygisk eller lydisk avstamning og dro fra sitt hjemland til Hellas der han fikk tronen til Pisa (eller Olympia) fra kong Oenimaos. Pelops var kreditert med tallrike barn som han fikk sammen med Hippodomeia, datter til Oenomaos. Pelops' sønner inkluderer Pitthevs, Alkathous, Dias, Pleisthenes, Atrevs, Thyestes, Koprevs og Hippalkimos. Pelops og Hippodameia fikk også flere døtre. Noen av dem giftet seg inn i familien til Persevs som Astydameia (gift med Alkaios), Nikippe (gift med Sthenelos) og Eurydike (gift med Elektryon). Gjennom nymfen Axioke var Pelops far til Khrysippos.
Pelops' far Tantalos var konge over fjellet Sipylos i Anatolia. Tantalos ønsket å ofre til olympierne, kuttet Pelops opp i deler, laget en kjøttgryte og serverte gudene. Demeter var på den tiden i dyp sorg etter at hennes datter Persefone var bortført av Hades, og hun aksepterte uten å tenke seg om offeret og spiste den venstre skulderen. De andre gudene merket derimot komplottet og utsatte å spise guttens legeme og gjenopplivet Pelops. Hans skulder ble erstattet av en laget av elfenben som var laget til ham av Hefaistos. Etter gjenoppstandelsen ble Pelops vakrere enn før, Poseidon forelsket seg i ham, tok ham med opp til Olympos og gjorde ungdommen til hans elsker og lærte ham å kjøre den guddommelige stridsvognen. Senere kastet Zevs Pelops ut fra Olympos i sinne over at hans far Tantolos hadde stjålet gudenes mat, gitt det til sine undersåtter på jorden og avslørt gudenes hemmeligheter.
Pelops var nå en mann, og han ønsket å gifte seg med Hippodameia. Kong Oenamaos av Pisa eller Olympia, hennes far, hadde drept tretten friere etter å ha slått dem i stridsvognskappløp. Han gjorde dette fordi han elsket henne selv eller, alternativt, fordi en profeti hevdet at han ville bli drept av sin svigersønn. Pelops kom for å be om hennes hånd og gjorde seg klar til å kappkjøre med Oenomaos. Han var bekymret for å tape og gikk til kysten og kalte på Poseidon, hans tidligere elsker. Han minnet Poseidon om deres kjærlighet («Afrodites søte gaver») og ba Poseidon om hjelp. Smilende lot Poseidon en stridsvogn trukket av bevingede hester dukke opp. Han var fremdeles usikker på seg selv og Pelops (alternativt Hippodameia selv) overbeviste Oenomaos' stridsvognfører, Myrtilos, en av Hermes' sønner til å hjelpe ham med å vinne, ved å love ham halvparten av Oenomaos' kongedømme og den første natten til sengs med Hippodameia.
Natten før kappløpet, mens Myrtilos satte sammen stridsvognen, erstattet han bronsesplinten som festet hjulene til akslingen med en falsk av bievoks. Løpet startet og pågikk en lang stund. Men akkurat idet Oenomaos var i ferd med å ta igjen Pelops og gjorde seg klar til å drepe ham også, fløy hjulene av og stridsvognen brøt sammen. Myrtilos overlevde, men Oenomaos ble dratt i døden av hestene sine. Pelops drepte så Myrtilos fordi han hadde forsøkt å voldta Hippodameia. Idet Myrtilos døde, forbannet han Pelops for hans forræderi. Dette var kilden for forbannelsen som ødela hans familie og hjemsøkte Pelops barn, barnebarn og oldebarn inkludert Atrevs, Thyestes, Agamemnon, Menelaos og Orestes.
Pelops kontrollerte snart hele Peloponnes (som betyr «Pelops' øy»). Under trojanerkrigen ble benene til Pelops ført til Troja av grekerne fordi den trojanske profeten Helenos hevdet at de ville kunne vinne dersom de gjorde dette.
Mannshausen
Mannshausen (med alternative skrivemåter Manshausen, Manshaus, Manshausan, Mannshavsen) er ei øy i Vestfjorden i Steigen kommune i Nordland. Den ligger mellom det lille tettstedet Nordskot og Grøtøya. Ved Mannshausen ligger også Mannshaussnaget, Mannshausskjæret, Lille Mannshausen og Litl-Mannshausholmen.
Mannshausen var en av eiendommene til Grøtøy gamle handelssted etablert i 1690 som gikk konkurs i 1923. På Mannshausen stod Manshausen-brygga som var 65 meter lang, tre etasjer høy og hadde fem heisetårn. Manshausen brygga var i sin tid Nord-Norges største trebygning og brukt til blant annet salting og tørking av fisk. Brygga ble revet kort etter konkursen.
I 1973 diskuterte kommunen om Mannshausen skulle erklærers som fraflyttingssted fordi en familie hadde søkt om fraflyttingstilskudd. Per 1974 var spørsmålet avvist to ganger. Det ble protestert kraftig av beboerne på Grøtøy og Mannshausen mot at det skulle erklæres som fraflyttingsområde.
Børge Ousland har kjøpt Mannshausen og i 2012 godkjente Steigen kommunestyre planene for et opplevelsesprosjekt på Mannshausen.
I 2012 var hele eiendomen på 55 mål og omfattet fem bygninger, hvorav to hytter, et hovedhus, en låve og et naust. Hyttene var av nyere dato, men resten av bygningene var fra 1870-tallet og Ousland planla å pusse dem opp.
I juni 2015 startet Ousland driften av Manshausen Island Resort på øya. I 2016 var anlegget prisbelønt og selskapet Børge Ousland AS økte omsetningen fra 5,1 millioner i 2014 til 9,6 millioner i 2015. Ousland hadde i 2017 bygget fire hytter, et konferanserom, kaianlegg og badstu og hadde rammetillatelse til å bygge ni hytter, konferansebygg, badstu og lysthus. Hyttene er tegnet av og har fått 8-10 internasjonale arkitekturpriser ifølge Ousland.
Ilhéus
Ilhéus er en kommune i delstaten Bahia i nordøstregionen av Brasil.